Алена Уладзіміраўна Зеркаль

**Алена Уладзіміраўна Зеркаль** (; нар. 24 чэрвеня 1973, Кіеў, Украінская ССР, СССР) — украінскі дзяржаўны дзеяч, намеснік міністра замежных спраў Украіны па пытаннях еўрапейскай інтэграцыі з 2014 года. Таксама на працягу 12 гадоў працавала ў Міністэрстве юстыцыі Украіны пачынаючы з 2001 года ў якасці дырэктара Дэпартамента міжнароднага права (2001—2005), дырэктара Дзяржаўнага дэпартамента па гарманізацыі заканадаўства (2005—2011) і ў якасці дырэктара Дэпартамента па сувязях з органамі дзяржаўнай улады (2011—2013).

Саветнік старшыні праўлення Нафтагаза.

Валодае украінскай, рускай, англійскай і французскай мовамі.

## Біяграфія 
Са студзеня 1991 года па люты 1992 года — лабарант у Кіеўскім дзяржаўным універсітэце імя Т. Р. Шаўчэнкі.

З лютага 1992 года па май 1994 года — сакратар генеральнага дырэктара кампаніі «Инсофттех».

З мая 1994 года па чэрвень 2000 года — юрысконсульт ЗАТ «Укрпобуттехника».

У 1998 годзе скончыла юрыдычны факультэт Нацыянальнага ўніверсітэта імя Тараса Шаўчэнкі.

### У Міністэрстве юстыцыі 
Са снежня 2001 года па студзень 2005 года — намеснік дырэктара, а затым дырэктар дэпартамента міжнароднага права Міністэрства юстыцыі.

Са студзеня 2005 года па красавік 2011 года — дырэктар Дзяржаўнага дэпартамента па пытаннях адаптацыі заканадаўства ў Міністэрстве юстыцыі.

У 2005 годзе — прадстаўнік Украіны на канферэнцыі Украіны і Польшчы па пытаннях еўрапейскай інтэграцыі.

У 2006 годзе — член пастаяннай ўкраінска-літоўскай камісіі па еўрапейскай інтэграцыі.

З 2007 года па 2013 год — член украінскай дэлегацыі па заключэнні пагаднення аб асацыяцыі паміж Украінай і Еўрапейскім Саюзам.

У 2008 годзе скончыла Інстытут міжнародных адносін пры Кіеўскім нацыянальным універсітэце імя Т. Шаўчэнкі па спецыяльнасці «Міжнародныя эканамічныя адносіны» і атрымала ступень магістра міжнародных адносін.

Улетку 2008 года — украінскі дэлегат на перамовах з Еўрапейскай камісіяй адносна рамачнага пагаднення паміж Еўрапейскай супольнасцю і Украінай.

У 2010 годзе — член украінскай дэлегацыі на перамовах з Еўрапейскай камісіяй адносна ўнясення паправак у Пагадненне паміж Украінай і ЕС аб спрашчэнні афармлення віз.

З красавіка 2011 года па май 2013 года — дырэктар дэпартамента ўзаемадзеяння з органамі ўлады Міністэрства юстыцыі Украіны.

З 2011 года — член калегіі Дзяржаўнай пенітэнцыярнай службы Украіны.

У 2012 годзе — член Міжведамаснага каардынацыйнага савета па пытаннях стварэння электроннага рэестра пацыентаў Міністэрства аховы здароўя.

З 2012 года — член калегіі Дзяржаўнай рэгістрацыйнай службы Украіны.

10 красавіка 2013 года — удзельнік сесіі Вярхоўнай Рады па пытаннях правоў чалавека, нацыянальных меншасцяў і міжнацыянальных адносін.

### Намеснік міністра замежных спраў 
20 жніўня 2014 года распараджэннем прэм’ер-міністра Украіны Арсенія Яцанюка была прызначаная намеснікам міністра замежных спраў Украіны ў якасці аднаго з самых вопытных спецыялістаў у галіне еўрапейскай інтэграцыі. Яна прымала ўдзел ва ўсіх раўндах перамоваў па палітычнай і эканамічнай частцы пагаднення аб асацыяцыі, прадстаўляючы Міністэрства юстыцыі Украіны.

Алена Зеркаль таксама прадстаўляла Украіну з 6 па 9 сакавіка 2017 года ў Міжнародным судзе ў Гаазе, у ходзе публічных слуханняў, абвінавачваючы Расію ў падтрымцы міжнароднага тэрарызму і парушэннях правоў чалавека на акупаваных і некантралюемых тэрыторыях Украіны, уключаючы Крым і часткі Данбаса.

20 лістапада 2019 года ў інтэрв’ю ў праграме «Он воно як» («Вось яно як») А. Зеркаль абвясціла аб намеры сысці ў адстаўку. 28 лістапада яна афіцыйна падала заяву аб уласнай адстаўцы.

### Работа пасля адстаўкі 
Са студзеня 2020 года Зеркаль была саветніцай тагачаснага старшыні праўлення «Нафтагаза» Андрэя Кобалева і прадстаўляла яго ў сувязях са стэйкхолдэрамі. З 14 мая 2020 ўзначальвала абарону «Нафтагаза» у судах з Газпромам і РФ.

З 1 чэрвеня 2021 года — саветніца міністра энергетыкі Украіны Германа Галушчанка.

## Іншыя віды дзейнасці 
* Сусветны эканамічны форум (СЭФ), член дэлегацыі Украіны (з 2017 года)

## Прызнанне 
* Заслужаны юрыст Украіны
* Ганаровая грамата Кабінета Міністраў Украіны
* знак Міністэрства юстыцыі Украіны «За заслугі» (жнівень 2012 г.)
* дзяржаўны служачы, 3-га рангу (красавік 2009 г.)

## Заўвагі 
Катэгорыя:Выпускнікі юрыдычнага факультэта Кіеўскага ўніверсітэта
Катэгорыя:Міністры замежных спраў Украіны
Катэгорыя:Удзельнікі Еўрамайдана